**ИНФОРМАЦИЯ ЗА КАМПАНИЯТА Е-ЗДРАВЕ**

През м.септември 2024г. стартира кампанията на Министерството на здравеопазването за популяризиране на мобилното приложение еЗдраве и възможността на осигуряване на достъп на гражданите до здравните им досиета и възможността да се случи това без необходимостта от електронен подпис, както беше досега, а чрез издаване на т.нар QR-код от упълномощени служители на РЗИ-Враца. Възможността с един клик да контролираме системата, проследявайки данните за извършени прегледи, изследвания, хоспитализации и всички здравни записи на наше име и името на децата ни ни прави информирани.

На 04 и 05 септември бе сформиран първият изнесен пункт на кампанията, който бе позициониран в центъра на гр.Враца, на .Пробива, в градинката на Сувенирната палата срещу FiBank. Малко от хората бяха запознати от новинарската емисия на телевизиите, че предстои такава инициатива на министерство на здравеопазването чрез РЗИ, РЗОК и „Информационно обслужване“АД.

На 04.09.2024г. бяха сдвоени 55 моб.телефона и гражданите получиха достъп до здравните си досиета, както и до информацията за непълнолетните си деца, като тя се появява автоматично на телефоните на родители им, възползвали се от услугата, предоставена им от служителите на РЗИ-Враца.

На 05.09.2024г. желаещите да достъпят здравното си досие бяха 90 лица, като в този ден на помощ на гражданите имаше и доброволци от местната организация на БЧК, които помагаха на екипа на РЗИ-Враца раздавайки брошури и насочвайки гражданите как да инсталират на телефоните си мобилното приложение еЗдраве.

През 37 календарна седмица на 2024г. кампанията продължи с локация на мобилния екип на РЗИ-Враца в часовете между 10,00 и 16,00 ч., в следния график:

На 10.09.2024г. в гр. Мизия, пред общината, а по късно и във фоайето на сградата на общината, заради капризите на времето, бе преместен мобилният екип на РЗИ-Враца, за да обслужи желаещите да инсталират на телефоните си мобилното приложение еЗдраве и да осигурят достъп за себе си и децата си до здравните досиета. Възползваха се 52 лица.

На 11.09.2024г. –организацията за сдвояване на телефоните на гражданите до здравните им досиета бе предвидена за гр.Враца, в парк „Дъбника“, но за съжаление времето не позволи на екипа да работи. Въпреки това, 10 лица от посетилите на РЗИ-Враца успяха да получат своя QR-код и сдвоиха личните си здравни досиета с телефоните на място в сградата на инспекцията.

На 12.09.2024г. в гр.Мездра, пред общината, функционираше пункта на кампанията, като бяха обслужени успешно 68 граждани.

 А на 13.09.2024г. в с.Хайредин, в парка на героите кампанията продължи и 68души се възползваха от услугата, като само до обяд бяха обслужени повече от 40 граждани.

Все по-бързо се реализира услугата, предвид информираността на гражданите за предварителната подготовка на телефоните им и пристигане на място при служителите от РЗИ-Враца с инсталирано приложение еЗдраве напълно безплатно от Google Play или App Store. Изтеглянето на приложението става за по-малко от минута. Служители от „Информационно обслужване“АД постоянно надграждат приложението и като новост при инсталиране към момента излиза допълнителен въпрос дали лицето разполага с квалифициран електронен подпис или не. Именно в това е улеснението, че QR-кодът е достатъчен за достъпа до здравното досие и не се изисква квалифициран електронен подпис /КЕП/.

Напомняме, че родителите виждат профилите към здравните досиета на своите деца под 18 години, когато инсталират собственото си приложение на телефона и то се сдвои посредством QR-код. Децата под 18 години не могат самостоятелно да достъпят здравното си досие.

РЗИ-Враца